ધનસુરાના બે આશાસ્પદ યુવાનો મંગળવાર રાત્રીએ બાયડથી પોતાનું કામ આટોપી આકરૂન્દ વડાગામ માર્ગે ધનસુરા પરત ફરી રહ્યા હતા. દરમિયાન આકરૂન્દ નજીક ભગવતી ક્વોરી મીલ પાસે ઉબડ ખાબડ રસ્તાને કારણે બંને યુવાન પૈકી કાર ચાલકે સ્ટીયરીંગ પરનો કાબુ ગુમાવી દેતાં એક યુવાનનું ઘટના સ્થળે મોત નિપજ્યું હતું જ્યારે અન્ય એક યુવાનને ૧૦૮ મારફતે સારવાર અર્થે ખસેડાતાં વડાગામ નજીક મોત થતાં બંને યુવાનોના પરિવાર સહિત સમગ્ર પંથકમાં શોકની લાગણી પ્રસરી હતી.વિગતો અનુસાર ધનસુરાના ૨૪ વર્ષિય આકાશ વિપુલભાઈ પટેલ અને તેઓના ૨૩ વર્ષિય મિત્ર હર્ષિલ મુકેશભાઈ પટેલ મંગળવારના રોજ ધનસુરાથી બાયડ ખાતે પોતાના અંગત કામ અર્થે ગયા હતા.